1929
Tapahtumia > tammikuu–maaliskuu

1. tammikuuta – Rovaniemen ja Varkauden kauppalat perustettiin.
6. tammikuuta – Kuningas Aleksanteri I hajotti parlamentin ja nimesi Serbien, kroaattien ja sloveenien kuningaskunnan uudelleen Jugoslavian kuningaskunnaksi. Mitään muuta kansallisuutta ei tunnustettu kuin ”jugoslaavi”.
10. tammikuuta – Hergén sarjakuvahahmo ”Tintti” teki ensiesiintymisensä sarjakuvassa Tintti Neuvostojen maassa.
13. tammikuuta – Neljä ihmistä hukkui Tampereen lähellä Näsijärvellä Aitoniemen kylän edustalla kun auto ajoi pimeässä railoon. Auton kuljettaja pelastui hyppäämällä veteen viime hetkellä.
15. tammikuuta – Presidentti Lauri Kristian Relander ja kuningas Kristian X avasivat Suomen ja Tanskan välisen puhelinlinjan.
16. tammikuuta – Presidentti Relander ja kuningas Haakon VII avasivat Suomen ja Norjan välisen puhelinlinjan.
17. tammikuuta – Elzie Crisler Segarin ”Kippari-Kalle” teki ensiesiintymisensä.
18. tammikuuta – Trotski karkotettiin Neuvostoliitosta. Hän pakeni Turkkiin ja anoi turvapaikkaa Ranskasta ja Saksasta.
20. tammikuuta – Suomen Jääkiekkoliitto perustettiin.
21. tammikuuta – Ranska hylkäsi Lev Trotskin turvapaikkahakemuksen.
31. tammikuuta – Saksalainen kirjailija Erich Maria Remarque julkaisi sodanvastaisen romaaninsa Länsirintamalta ei mitään uutta, joka perustui hänen kokemuksiinsa ensimmäisestä maailmansodasta.
5. helmikuuta – Katajanokan linja-autoturmassa kaksi matkustajaa hukkui kun Helsingin keskustan ja Santahaminan välillä liikennöinyt linja-auto ajoi merenjäällä railoon ja upposi.
9. helmikuuta − Neuvostoliitto solmi hyökkäämättömyyssopimukset Viron, Latvian, Puolan ja Romanian kanssa.
11. helmikuuta – Italia ja Pyhä istuin solmivat sopimuksen Vatikaanivaltiosta.
12. helmikuuta – Neuvostoliitosta karkotettu Lev Trotski saapui Turkkiin Istanbuliin. Hän asui maanpaossa Istanbulin lähellä Prinkipon saarella vuoteen 1933 saakka ja sen jälkeen ensin Ranskassa ja Norjassa ja viimeksi vuodesta 1937 alkaen Meksikossa.
14. helmikuuta – ”Ystävänpäivän verilöyly” Chicagossa Yhdysvalloissa: seitsemän Al Caponen kanssa kilpaillutta gangsteria murhattiin Chicagossa.
14. helmikuuta   – Varieteetaiteilija Joséphine Bakerin esitykset kiellettiin Münchenissä, koska niiden epäiltiin ”loukkaavan yleisiä tapoja”.
16. helmikuuta – Kajaanin seminaarin päärakennus irtaimistoineen tuhoutui tulipalossa.
18. helmikuuta – Ensimmäiset Oscar-palkinnot jaettiin.
3. maaliskuuta – Jesus Aguirren vallankaappausyritys Meksikossa.
16. maaliskuuta – Radioinsinööriseura rekisteröitiin.
17. maaliskuuta – Saksalainen autovalmistaja Opel siirtyi yhdysvaltalaisen General Motors -konsernin omistukseen.
19. maaliskuuta – Helsingin Sanomissa alkoi ilmestyä ensimmäinen päivittäinen sarjakuva, yhdysvaltalaisen Otto Messmerin piirtämä ”Felix-kissa”.
21. maaliskuuta − Norjan kruununprinssi Olavi ja Ruotsin prinsessa Märtha vihittiin avioliittoon Oslossa.
23. maaliskuuta – Opettaja Fanni Luukkonen valittiin Lotta Svärd -järjestön keskusjohtokunnan puheenjohtajaksi.
24. maaliskuuta – Lappeenrannan keisarintalo tuhoutui tulipalossa.
25. maaliskuuta – Filosofian tohtori Toivo Haapanen valittiin vasta perustetun Radio-orkesterin kapellimestariksi 14 hakijan joukosta.